Muhd Kamil Ibrahim

Prof. Dr. Muhd Kamil Ibrahim (19 Mei 1964 – 14 Januari 2025) ialah seorang penulis, pensyarah, penyelidik prolifik dan ahli akademik kelahiran Malaysia. Beliau pernah menjadi pensyarah perakaunan di Universiti Teknologi MARA (UiTM), Malaysia, dan seterusnya di Universiti Taibah, Madinah, Arab Saudi, serta Universiti Kuala Lumpur (UniKL), Malaysia.

Beliau mendapat pendidikan menengah di MRSM Pengkalan Chepa, Kelantan, kemudian meneruskan pengajian di Universiti Teknologi MARA, Malaysia, dalam Diploma Lanjutan Perakaunan, seterusnya mendapat Sarjana Perakaunan di Universiti Dundee, Scotland, dan mendapat ijazah doktor falsafah dalam perakaunan di Universiti Kolej Wales, United Kingdom.

Beliau telah menghasilkan lebih 500 artikel yang disiarkan di dalam pelbagai bentuk media massa dan jurnal akademik.  Antara penulisan beliau yang diterbitkan dalam bentuk buku Travelog Haji: Mengubah Sempadan Iman telah menjadi fenomena dan pernah menduduki carta jualan buku paling laris.

 Latar belakang 
Prof. Dr. Muhd Kamil Ibrahim dilahirkan di Kampung Bintang, Besut, Terengganu pada 19 Mei 1964.

Ketika di sekolah rendah, beliau berjaya menamatkan pelajaran dalam tempoh lima tahun dan muncul sebagai pelajar terbaik. Begitu juga sewaktu mengikuti program diploma dan sarjana muda dalam bidang perakaunan di Universiti Teknologi MARA, beliau berjaya bergelar sebagai pelajar terbaik dan kedua terbaik.

Beliau berjaya menghabiskan pengajian di peringkat sarjana sebulan lebih awal. Manakala semasa melanjutkan pelajaran ijazah doktor falsafah, beliau berjaya tamatkan dalam tempoh 32 bulan.

Beliau telah bertemu jodoh pada usia 25 tahun dengan Raudzah Roslan (Roza) yang juga merupakan seorang pensyarah dan penulis, hasil perkahwinan itu beliau dan pasangan telah dikurniakan empat orang cahaya mata, dua orang anak lelaki dan dua orang anak perempuan.

 Kerjaya 
Kerjaya beliau bermula sebagai seorang pensyarah di Universiti Teknologi MARA. Sekitar tahun 2005, pada usia 39 tahun, beliau berjaya mendapat kenaikan pangkat ke jawatan Profesor Gred Khas C, ia merupakan rekod pelantikan termuda dalam sejarah UiTM ketika itu. 

Setelah berkhidmat lebih daripada 24 tahun di Universiti Teknologi MARA, beliau berhijrah ke Madinah selama 3 tahun dan bekerja sebagai pensyarah di Universiti Taibah selama tempoh tersebut, akhirnya beliau kembali ke Malaysia dan berkhidmat di Universiti Kuala Lumpur sebagai pensyarah perakaunan di Sekolah Perniagaan UniKL, Keramat, Kuala Lumpur, Malaysia.

 Penulisan 
 Travelog Haji: Mengubah Sempadan Iman: PTS Islamika, 2009.
 Karya Terakhir: Galeri Ilmu, 2022.
 Meniti Masa Berbaki, 2019,bersama Roza Roslan
 Didik Anak Cemerlang, 2019
 Beri Dua Minit, 2019
 Kita Tidak Berdosa, 2018
 Au Revoir, 2018, bersama Mazliham Mohd Su'ud
 Nota Pasca Haji, 2018, bersama Roza Roslan
 Di Sebalik Tembok Yahudi: Ada Damai Di Al-Aqsa, 2017, bersama Roza Roslan
 Penawar Kehidupan, 2017, bersama Fazimah Hayati
 Selamat Pengantin Baharu: Raikan Cinta, 2017, bersama Roza Roslan
 Detik Itu... DIA Menguji Kita, 2016, bersama Noraini Bahari
 Rumah Sakit, 2016
 Bahagia Berganda, 2016, bersama Mohd Zaini Ariff
 #Take 5 @ Prof. Kamil: 200 Bahasa Hati Menyuntik Motivasi, 2015, disusun oleh Zuraimi Ismail
 Hadiah Buat Anak: Impian Satu Doa, 2015
 Merenung Diri - Buat Masa Berbaki, 2015, bersamaMohd Zaini Mohd Ariff
 Hadiah Buat Sahabat: Dua Wajah Dua Minda, 2015, bersama Darma Mohammad
 Bila Hati Berkata ...Biar Hati Terasa, 2015, bersama Bonda Nor
 Nota dari Madinah, 2014, bersama Roza Roslan
 Bersamamu Di Firdaus, 2014
 Usahawan Akhirat, 2014, bersama Mohd Zaini Mohd Ariff
 Travelog Haji Mengusik Hati, 2013, bersama Roza Roslan
 Anekdot Madinah: Benar Dia Maha Mendengar, 2013
 Ilmu Kehidupan: Ringkas tapi Signifikan, 2013, bersama Mohd Zaini Mohd Ariff, Sabtu M. Ali dan Roza Roslan
 Bersyukur Saat Diuji, 2012
 Travelog Dakwah: Meniti Hari Esok, 2009
 Travelog Haji: Mengubah Sempadan Iman, 2007
 PhD Kecil Tapi Signifikan
 Ibrahim Shah Menyingkap Pengurusan Universiti, bersama Nasrudin Mohammed
 Internet Business Reporting (IBR) Practices, 2011, bersama Siti Rosmaini Mohd Hanafi
 50 Tip Motivasi Haji & Umrah, 2011, bersama Roza Roslan
 Ceritalah...DIA Ada di Sisi, bersama Mohd Zaini Mohd Ariff

Rujukan 

 Pautan luar 

 Muhd Kamil Ibrahim di Goodreads

Kategori:Kelahiran 1964
Kategori:Kematian 2025
Kategori:Orang dari Terengganu
Kategori:Penulis Malaysia
Kategori:Ahli akademik Universiti Teknologi MARA
Kategori:Ahli akademik Universiti Kuala Lumpur